Цу хаттарашта жоп луш, лоацца аьлар йоазонхочо. Хьалхарча хаттара жоп луш, цо аьлар: «Цхьан хана 13-ча б1аьшаре вай мехкашка хиннача манголаша в1ашаг1белла тийшаболх ба из». Шоллаг1ча хаттара жоп луш аьлар: «Даьлах тешарахи, барт хиларахи, в1аший безаш хиларахи, цабохаш ц1абаьхкар г1алг1ай. Шоай г1улакх дика ха а ховш, шоай мотт лора а беш, эзделах ца а бохаш, яьккхар циг мел яьккха ха». Д1ахо, кхоалаг1ча хаттара жоп луш, аьлар Аюпа 1ийсас: «Деша деза кагийча наха. Даьлага хьестабала беза, из мо дола х1ама кхы т1а ма кхачийталахь тхона, яхаш. Моллаг1дола х1ама хьат1аэттача, воха а йиш яц саг».